ജിയോഫോണ് നെക്സ്റ്റ് ഉടന് വിപണിയില് , മേക്കിംഗ് വീഡിയോ വൈറല് ദീപാവലിക്ക് മുന്നോടിയായി ജിയോ, മേക്കിംഗ് ഓഫ് ജിയോഫോണ് നെക്സ്റ്റ് എന്ന വീഡിയോ പുറത്തിറക്കി. സമീപകാലത്ത് ഏറെ പ്രതീക്ഷയോടെ കാത്തിരിക്കുന്ന ഫോണുകളിലൊന്നാണ് ജിയോഫോണ് നെക്സ്റ്റ്. ഈ ഫോണ് പുറത്തിറക്കുന്നതിനു പിന്നിലെ ആശയം വിവരിച്ചുള്ള വിഡിയോയാണിത്. ജിയോഫോണ് നെക്സ്റ്റ് ഉപയോഗിച്ച്, ഇന്ത്യയിലെ ഡിജിറ്റല് കണക്റ്റിവിറ്റിയെ ജനാധിപത്യവല്ക്കരിക്കാന് നിര്ണായക ചുവടുവെപ്പ് നടത്താനാണ് ജിയോ പദ്ധതിയിടുന്നത്. ജിയോഫോണ് നെക്സ്റ്റ് ഇന്ത്യയില് നിര്മ്മിച്ചതും, ഇന്ത്യയ്ക്കായി നിര്മ്മിച്ചതും ഇന്ത്യക്കാര് നിര്മ്മിച്ചതുമാണ്. ആന്ഡ്രോയിഡ് നല്കുന്ന പ്രഗതി OS, ഇന്ത്യയ്ക്കായി പ്രത്യേകം നിര്മ്മിച്ച ഒരു ലോകോത്തര നിലവാരമുള്ള ഓപ്പറേറ്റിംഗ് സിസ്റ്റമാണ്, ഇതാണ് ജിയോഫോണ് നെക്സ്റ്റ്ന്റെ ഹൃദയം. ഏറ്റവും കുറഞ്ഞ വിലയില് തടസ്സമില്ലാത്ത ബ്രൗസിംഗ് അനുഭവം നല്കാന് ജിയോയിലെയും ഗൂഗ്ളിലെയും മികച്ച ഐ ടി വിദഗദ്ധര് ഒത്തുചേര്ന്ന് നിര്മ്മിച്ച ഓപ്പറേറ്റിംഗ് സിസ്റ്റം ആണ് പ്രഗതി. ജിയോഫോണ് നെക്സ്റ്റിന്റെ പ്രോസസര് ക്വാല്കോം ആണ് നിര്മ്മിച്ചത്. മികച്ച കണക്റ്റിവിറ്റിയും, ലൊക്കേഷന് ടെക്നോളജിയിലും, ഡിവൈസ് പെര്ഫോമന്സ്, ഓഡിയോ, ബാറ്ററി എന്നിവയുടെ പ്രകടനത്തിലുമാണ് ക്വാല്കോം പ്രോസസ്സര് ശ്രദ്ധ കേന്ദ്രികരിച്ചിരിക്കുന്നത്.